— Ці шмат часу сёння бацькі размаўляюць са сваімі дзецьмі пра іх унутраныя перажыванні, ці шмат разам разважаюць пра духоўныя каштоўнасці, ці шмат у настаўнікаў часу на тое, каб весці гаворкі з дзецьмі аб “высокіх сэнсах”? Адказ відавочны. Таму я лічу цудоўным, што ў нас ёсць факультатывы па асновах праваслаўнай культуры, дзе хаця б раз у тыдзень можна з дзецьмі пагаварыць пра жыццё не ўрыўкамі, а цэлую гадзіну.